jkorsvik/nowiki_second_scrape_merged huggingface dataset:
10. årlige NFL Honors

De 10. årlige NFL Honors var en prisutdelingsseremoni presentert av National Football League til ære for spillerne i 2020-sesongen. På grunn av koronaviruspandemien ble seremonien spredt over flere steder hvorav to var i vertsbyen for Super Bowl i Tampa i Florida; Straz Center for the Performing Arts og Raymond James Stadium, samt i SoFi Stadium i Los Angeles i California.
Steve Harvey var vert for tredje år på rad, og ble den andre personen, etter Alec Baldwin, til å være vert for arrangementet tre ganger. Green Day og Leslie Odom Jr. skal fremføre i løpet av kvelden.


== Liste over prisvinnere ==


== Vinnere og kandidater ==
Vinnere i fet skrift


=== AP Most Valuable Player ===


=== AP Coach of the Year ===


=== AP Offensive Player of the Year ===


=== AP Defensive Player of the Year ===


=== Pepsi Next Rookie of the Year ===


=== FedEx Air Player of the Year ===


=== FedEx Ground Player of the Year ===


=== Walter Payton NFL Man of the Year Award ===


== Referanser ==
Massetall

Massetall (symbol A) også kalt atommassetall eller nukleontall, er det totale antall nukleoner (protoner og nøytroner) i en atomkjerne. Det er tilnærmelsesvis lik atommassen til atomet uttrykt i atommasseenheter. Massetallet er forskjellig for hver enkelt isotop av et grunnstoff. Differansen mellom massetallet A og atomnummeret Z gir derfor antall nøytroner (N) i en gitt atomkjerne: N = A − Z.Massetallet skrives enten etter grunnstoffnavnet, eller med hevet skrift til venstre for grunnstoffets symbol. For eksempel, den vanligste isotopen av karbon er karbon-12, eller 12C, som har 6 protoner og 6 nøytroner.


== Referanser ==
Saggjenger

En saggjenge er en en asymmetrisk gjengeprofil som har lav friksjon og tåler større belastninger i én retning på bekostning av høyere friksjon og dårligere bæreevne i motsatt retning. Navnet kommer av at gjengeprofilen minner om formen på et sagblad. Saggjenger brukes blant annet som ledeskruer i maskiner.
Metriske sagtanngjenger kan betegnes med bokstaven S etterfulgt av den nominelle gjengediameteren d i millimeter og stigningen P i millimeter, for eksempel S20×4.


== Bruk ==
På maskiner brukes saggjenger for å kunne håndtere ekstremt store aksiale krefter i én retning. Den bærende flanken står vinkelrett på skruens akse eller eventuelt med svak vinkel (vanligvis ikke større enn 7°). Den andre flanken er signifikant vinklet, ofte rundt 45°. Den resulterende gjengen har omtrent samme lave friksjon som en firkantgjenge, men omtrent dobbelt så stor skjærholdfasthet på grunn av den lange gjengebasen. Saggjenger er dessuten enkle å maskinere på en fres sammenlignet med firkantgjenger som er krevende å maskinere. På samme måte som for trapesgjenger kan man også med saggjenger bruke en splittet mutter for å kompensere for slitasje.Saggjenger har blitt mye brukt i konstruksjon av artilleri, særlig på skruemekanismer. De er også ofte brukt i skrustikker ettersom stor kraft bare kreves i én retning.


=== Typer ===
Figurene under viser noen vanlige typer saggjenger.
		
		
		
		


== Se også ==
Ledeskrue
Trapesgjenger
Firkantgjenger
Metriske gjenger
Whitworth-gjenger
Unified-gjenger
United States Standard thread
British Standard Pipe
Pansergjenger
Rundgjenger


== Referanser ==


=== Bibliografi ===
Barnwell, George W., The new encyclopedia of machine shop practice, Wm. H. Wise & Company 
Bhandari, V B, Design of Machine Elements, Tata McGraw-Hill, https://books.google.com/books?id=f5Eit2FZe_cC 
Oberg, Erik, Machinery's Handbook, Industrial Press Inc. 
Timings, Roger Leslie, Newnes Mechanical Engineer's Pocket Book, Newnes, https://books.google.com/books?id=IZdDk1cMlLcC
Adlibris

Adlibris Aktiebolag er en svensk nettbokhandel etablert i 1997. Selskapet har hovedkontor i Stockholm, Sverige, og har et distribusjonssenter i Morgongåva. I 2005 ble Adlibris kjøpt opp av mediakonglomerat Bonnier-Group.


== Aktivitet ==
Adlibris er aktive i Sverige, Finland og Norge, og har vært blant de største nettbutikkene for bøker i Sverige siden 1990-tallet. I tillegg til bøker selger Adlibris sitt eget garn. Adlibris har kjøpt opp en rekke andre forhandlere og gjennomfører operasjoner under en rekke merker.I 2017 hadde Adlibris Group over 400 ansatte og omsatte for 155 millioner euro.


== Kontrovers ==
I 2017 fikk Adlibris omfattende kritikk fra kunder som følge av betydelige forsinkelser på levering i julehandelen.


== Referanser ==
Alan Cairns

Alan G. Cairns (født 12. august 1940 i Belfast i Nord-Irland i Storbritannia, død 5. november 2020 i Ballymoney) var en protestantisk pastor, forfatter og radiopredikant og -bibellærer.  
Allain Cairns sluttet seg til den da nylig grunnlagte Free Presbyterian Church of Ulster mens han var i tenårene. Etter at han ble kalt til forkynnertjeneste, ble han en nær medarbeider til predikanten og politikeren Ian Paisley. Cairns gjorde tjeneste som pastor i Free Presbyterian-menigheter i Dunmurry og så i Ballymoney. 
I 1973 startet han som radioevangelist med «Let the Bible Speak,» som i 2020 ble hørt på radiostasjoner i Storbritannia, Irland (i nord og i republikken), Nord-Amerika, India, Afrika, Nepal, Iran og Afghanistan. I 1980 tok Cairns imot et kall til å bli pastor for Faith Free Presbyterian Church i Greenville i Sør-Carolina; dette var den første kirken i USA som assosierte seg til dette Ulster-trossamfunnet. I Greenville grunnla pastor Cairns Geneva Reformed Seminary, som ble seminar for Free Presbyterian Church of North America.Cairns adapterte og gav ut mange av sine prekenserier i bokform og forfattet en Dictionary of Theological Terms fra et reformert perspektiv. 
I 2007 ble Cairns «pastor emeritus», og i 2009 trakk han seg tilbake til Ballymoney, der han døde av covid-19 den 5. november 2020.


== Publikasjoner ==
Apostles of Error: An Examination of Liberalism, Neo-Orthodoxy, and Particularly New Evangelicalism (Greenville: Faith Free Presbyterian Church, 1989)
Throned in Highest Bliss (Belfast: Ambassador Productions, 1990)
A Prophet with Honour: The Life and Work of John Wylie... (Belfast: Presbytery of the Free Presbyterian Church, 1991)
Eagle's Wings: Daily Devotional Meditations for a Whole Year, editor (Greenville: Ambassador, 1991)
A Sure Foundation: Rediscovering the Basic Message of the New Testament (Greenville: Ambassador, 1996)
Dictionary of Theological Terms, editor (Greenville: Emerald House, 1998)
Chariots of God: God's Law in Relation to the Cross and the Christian (Belfast: Ambassador, 2000)
The Fruit of the Spirit (Greenville: Ambassador-Emerald International, 2002)
The Lord's Prayer (Greenville: Ambassador International, 2004)


== Referanser ==
Alibris

Alibris er en nettbutikk som selger nye bøker, brukte bøker, bøker som ikke produseres lenger, sjeldne bøker og andre medier gjennom et nettverk av uavhengige bokhandlerne.


== Historie ==
I 1994 ble Interloc grunnlagt av bokselgeren Richard Weatherford, programmereren Tom Sawyer og datateknikeren Brad Councilman som en tidlig nettbokhandel.
I 1997 ble Alibris grunnlagt av Martin Manley, og han kjøpte opp Interloc og fikk med seg det samme teamet.Interloc var en av de første vellykkede forsøkene på å sentralisere data om brukte bøker på nett. Interloc-nettverket privat frem til 1996 da det ble lansert på internett. Den 23. oktober 1998 ble nettstedet Alibris lansert.
I 1999 kjøpte Alibris opp Bibliocity.Selskapet ble støttet av risikokapital inntil 2006 da det ble kjøpt opp av Oak Hill Capital Partners, et aktivt eierfond. I februar 2010 kjøpte Oak Hill Capital Partners opp Monsunen, og flettet de to selskapene slik at Monsun Commerce eier Alibris. Per februar 2017 var Alibris eid av AM Holding Inc. (tidligere Monsun Commerce Inc.). I 2017 solgte Alibris Holding ut Monsun Commerce i Portland og Stonegde Technologies fra Collegeville, Pennsylvania, og i juni 2017 ble Alibris solgt til en privat investor.  


== Modell ==
Bokhandlerne lister opp varelagrene sine på Alibris som i sin tur annonserer disse Alibris sin nettside, samt hos bedrift-til-bedrift-partnere som Barnes &amp; Nobles, Half Price Books og eBay. Alibris har også en egen nettside for Storbritannia (alibris.co.uk). Totalt så tilbyr Alibris mer enn 250 millioner bøker fra et nettverk av over 6000 bokhandlere i 65 land.
De fleste salg gjennom Alibris gjøres av bokhandlere direkte til sluttkunder. Salg til biblioteker eller andre institusjoner eller bøker som trenger frakt over verdenshavene behandles i et distribusjonssenter i Sparks, Nevada. Alibris også har et lignende nettverk for musikk (album, kassettbånd, og CD-er) og filmer (VHS eller DVD).
Alibris tillater kunder å både kjøpe og selge på samme tid. Alibris krever en salgsavgift som varierer basert på hva som blir solgt og type provisjon.
Alibris var et chartermedlem da Google eBooks ble annonsert av Google den 6. desember 2010.


== Referanser ==
Storbritannias nasjonale sikkerhetsråd

Storbritannias nasjonale sikkerhetsråd (National Security Council) er et britisk statlig organ som legger grunnlaget for regjeringens beslutninger om rikets sikkerhets, internasjonale relasjoner, forsvar, cybersikkerhet, energi- og ressurssikkerhet og nasjonal motstandsdyktighet mot uønskede hendelser.Sikkerhetsrådet ble etablert 12. mai 2010 av statsminister David Cameron og formaliserte beslutningsprosedyrene for sikkerhetsspørsmål som tidligere hadde vært utøvet av flere uformelle grupper i embedsverket. Dette økte makten til statsministeren, som leder rådet, og brakte flere ministre inn i beslutningsprosessene.


== Se også ==
Cabinet Office Briefing Rooms


== Referanser ==


== Eksterne lenker ==
(en) Offisielt nettsted
Den Røde Skolen

Den Røde Skolen er et skoletilbud i bydelen Gjerpen i Skien for elever i grunnskolealderen med autismespekterforstyrrelser. Skoletilbudet ble etablert skoleåret 1988/1989, og er en spesialavdeling underlagt Skien kommune, avdeling Oppvekst. Den Røde Skolen holdt de første årene til i den eldste bygningen på Gjerpen barneskole; det rødmalte skolebygget har gitt navn til skoletilbudet.Etter hvert ble det behov for større plass til undervisningen, og i 2011 ble det første spadestikket tatt på tomten som var avsatt til et nytt bygg for Den Røde Skolen. Nybygget stod klart til bruk i januar 2013. Det nye skolebygget har en bygningsdel som er rødmalt i likhet med det gamle bygget som dannet grunnlaget for skolenavnet.I 2014 varslet Skien kommune økonomiske innstramminger som ville medføre oppsigelse av hver fjerde lærer ved Den Røde Skolen.


== Referanser ==
Teateråret 1967

Teateråret 1967 er en oversikt over hendelser, verk, fødte og avdøde personer med tilknytning til teater i 1967.


== Nye drama ==
Peter Handke – Kaspar


== Årets oppsetninger ==
27. mai – Gustav III var en teateroppsetting basert på skuespillet med samme tittel av August Strindberg under Festspillene i Bergen.
15. oktober – Tre søstre var en en teateroppsetting basert på et skuespill av Anton Tsjekhov. Det ble satt opp Nationaltheatret med Gerhard Knoop som regissør.
15. november – Krig og fred var en teateroppsetning  basert på en dramatisering av Edwin Piscator og Alfred Neumann av en roman av Leo Tolstoi for Rogaland Teater med Arne Thomas Olsen som regissør.
5. desember – Den lange reisen hjem (The Long Voyage Home) av Eugene O'Neill, Fjernsynsteatret, regi: Sverre Udnæs


== Fødsler ==


== Dødsfall ==

		
		
		
		
		
		


== Referanser ==
Julie Kleive

Julie Mathiesen Kleive (født 1989) er en norsk sanger.


== Utdannelse ==
Hun har en mastergrad i musikk fra Norges musikkhøgskole i Oslo, og masteroppgaven hun leverte i 2018 var en studie om sammenhengen mellom musikk, demenssykdom og søvn.


== Musikalsk virke ==
I tillegg til solokarrieren er Julie Kleive også medlem av Oslo Kammerkor.I 2014 var hun deltager i musikkonkurransen Beat for Beat på NRK.Hun har mottatt Bærum kommunes kulturstipend for videre kunstnerisk utvikling, og Budstikkas stipend for unge kunstnere.
I forbindelse med 100-årsjubileet for André Bjerkes fødsel i 2018 ga Julie Kleive og pianisten Joachim Kwetzinsky i samarbeid med komponisten Marcus Paus ut albumet En hellig alminnelig lek – sanger til dikt av André Bjerke. Dette var en samling av Bjerkes dikt tonesatt av Paus. I 2020 medvirket hun på Marcus Paus' utgivelse Dypt i forledelsen – sanger til dikt av Jens Bjørneboe, igjen sammen med Joachim Kwetzinsky. Komponisten uttalte i forbindelse med utgivelsen av Bjørneboe-platen i 2020 at han allerede ved utgivelsen av platen med André Bjerkes dikt i 2018 hadde planlagt albumet med diktene av Bjerkes fetter Jens Bjørneboe, og understreket betydningen av det kunstneriske samarbeidet med musikerne Kleive og Kwetzinsky:– Denne platen er nok litt mer «lukket» enn Bjerke-platen, og stoffet mer krevende både for sanger og pianist, særlig fordi det må gjøres så nakent og så blottstilt som mulig, uten utvendig affekt. Enhver overfladiskhet vil lyde som løgn, sier han og legger til.
– Heldigvis har jeg Julie Kleive og Joachim Kwetzinsky til å målbære det hele..


== Bakgrunn ==
Hun er datter av legene Torfinn Kleive og Marianne Mathiesen, og vokste opp på Kolsås i Bærum kommune. Hun er sønnedatter av organist og dirigent Kristoffer Kleive. På farssiden er hun niese av musikerne Iver Kleive og Audun Kleive.


== Referanser ==
British Standard Cycle

British Standard Cycle (BSC eller BSCy) er en britisk gjengestandard som nå antas å være foreldet. Den ble opprinnelig brukt på sykler og motorsykler. BSC har 60 graders flankevinkel i motsetning til de to store og kjente britiske gjengestandardene British Standard Whitworth og British Standard Fine som har 55 grader. Alle BSC-størrelser med over 1 tomme (25.4 mm) nominell diameter har gjengestigning på 26 gjenger per tomme (1 mm per omdreining), hvilket gjør at de noen ganger kan forveksles med metriske gjenger som også har 60 graders flankevinkel.


== Historie ==
Gjengestandarden ble definert for å møte et behov for gjenger til bruk på sykler og motorsykler. Den ble utviklet av Cycle Engineering Institute og var kjent som CEI thread før den ble vedtatt som en britisk standard.


== Eksempler på størrelser ==
BSC-gjenger i 7/16 og 1/2 fås også i stigningene 20 TPI og 24 TPI.
Noen vanlige steder man kunne finne BSC-gjenger var:

Foraksel og setepinne: 5⁄16 tomme (7,94 mm) diameter, 24 TPI eller 26 TPI stigning
Bakaksel: 3⁄8 tomme (9,53 mm) diameter, 26 TPI
Feste til styret på styrestem: 5⁄16 tomme (7,94 mm) diameter, 26 TPIMetriske M8×1-gjenger er svært nære 5⁄16 tomme (7,94 mm)-26 TPI, men vil ha en pasning som tilsvarer toleranseklasse B hvilket betyr at de ikke bør brukes om hverandre.
Gjenger som streng tatt ikke er en del av BSC-standarden, men som også er vanlig på sykler fra denne tidsperioden er:

Kranklager med 24 TPI ISO-standard eller den foreldede 26 TPI Raleigh-standarden.


== Se også ==
British Standard Whitworth
British Standard Fine
Metriske gjenger


== Referanser ==
Nordmøre og Romsdal Billag

Nordmøre og Romsdal Billag A/S var et rutebilselskap med kontor i Torvikbukt i Øre kommune på Nordmøre. Selskapet ble opprettet i 1939 da Torvik Auto A/S og Flemma Billag A/S slo seg sammen og videreførte konsesjonene sine i det nye selskapet.
Fra 1929 hadde Torvik Auto trafikkert ruta Molde - Torvikbukt, mens Flemma Auto hadde trafikkert mellom Flemma og Molde fra samme år. I 1938 etablerte Møre Fylkes Ruteselskap bilferjerute mellom Torvikbukt og Kristiansund via Gjemnes, Kvernes og Bremsnes, da de satte inn B/F "Trygge". Det fusjonerte selskapet fikk ansvaret for trafikken mellom Molde og Kristiansund og ellers et rutenett som spente over hele Romsdalshalvøya og inn til Øksendal. Da veien til Sunndalsøra ble åpnet, ble rutenettet i mars 1949 utvidet også dit. I februar 1954 etablerte selskapet rute mellom Torvikbukt og til Åndalsnes.
Billaget ble oppløst i 1961, og konsesjonene ble overtatt av Angvik Auto, Batnfjord Auto og Kristiansund-Oppdal Auto.


== Referanser ==


== Eksterne lenker ==
Nordmøre og Romsdals Diamond T212 1938-model l (digitaltmuseum.no)
Sørflata

Sørflata er en blindvei på Saupstad sør for Trondheim sentrum. Den har tilførsel fra Saupstadringen i sør og ender blindt i en snuplass rundt 100 meter mot nord. Veien har ingen adresser, men fungerte likevel som eneste adkomstveg til gamle Saupstad skole (1977–2018) til tross for at denne skolen hadde gateadresse Saupstadringen. 
Sørflata blir også adkomstveg for den nye kombinerte storskolen med Huseby barneskole og Huseby ungdomsskole som bygges på samme sted og som ferdigstilles våren 2021. Rett øst for veien er det flere lavblokker tilhørende Midteggen borettslag, mens døveskolen A.C. Møller skole ligger rett sør på den andre siden av Saupstadringen.


== Referanser ==


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 527. ISBN 978-82-573-1762-1.
British Standard Fine

British Standard Fine (BSF) er en gjengestandard som regnes som en fingjenget variant av Britisk Standard Whitworth (BSW). BSF-gjenger bruker samme 55 graders flankevinkel som Whitworth-gjengen.
BSF ble tidligere brukt på bolter og muttere på britiske maskiner (f.eks. biler) før man gikk over til metriske gjenger. For applikasjoner med høye belastninger (særlig motorsykler) ble det i tillegg utviklet en enda mer fingjenget standard British Standard Cycle.


== Historie ==
BSF ble utviklet av Rookes Evelyn Bell Crompton hans assistent George Field. I 1908 ble den vedtatt som en britisk standard av British Engineering Standards Association.


== Tabell ==
Tabellen under viser BSF-størrelser med diameter, gjenger per tomme og fastnøkkel-størrelser. BSC-kolonnen angir om BSF- og BSC-gjenger matcher. Tabellen viser også egnede størrelser på forbor. Mindre vanlige størrelser er angitt i kursiv.


== Se også ==
British Standard Whitworth
British Standard Pipe
Metriske gjenger
Unified-gjenger


== Referanser ==
USAs sentralbanksjef

USAs sentralbanksjef er leder for Federal Reserve Board of Governors og utpekes blant medlemmene av dette organet for en periode på fire år, etter nominasjon av USAs president og godkjennelse av USAs senat. Sentralbanksjefen rapporterer til Kongressen to ganger årlig om fremdriften ved sentralbank­systemets oppdrag og målsetningene for den monetære politikk, som er «maksimal sysselsetting, stabile priser og moderate langtidsrenter».


== Liste over embedsinnehavere ==


== Referanser ==


== Eksterne lenker ==
Offisielt nettsted 
(en) Chairs of the Federal Reserve – kategori av bilder, video eller lyd på Commons
Torvik Auto

Torvik Auto A/S var et rutebilselskap i Torvikbukt i Øre kommune (dagens Gjemnes). Selskapet ble opprettet i 1929 og trafikkerte mellom Torvikbukt og Molde, fra 1932 også fra Torvikbukt til Kvalvåg og Eidsvåg. Selskapet gikk i 1939 sammen med Flemma Billag A/S og dannet Nordmøre og Romsdal Billag A/S.


== Referanser ==


== Eksterne lenker ==
Torvik Autos Chevrolet 1929-modell (digitaltmuseum.no)
Saupstadbergan

Saupstadbergan (3–21d) er en blindvei på Saupstad sør for Trondheim sentrum. Den har tilførsel fra Saupstadringen i sør og strekker seg i en svak bueform rundt Bergan mot nordøst. Veien fungerer som adkomstveg til flere eneboliger og rekkehus som ligger mellom berget og ned mot Saupstad gravlund. Den var tidligere en arm av Saupstadringen, og boligene i denne gaten hadde derfor adresse dit før gaten fikk sitt nåværende navn.
Saupstadbergan fikk sitt navn etter berget som ligger tett inntil veien og som er det høyeste punktet i Saupstadområdet. Veien ender i en snuplass, men har gangforbindelse videre mot Reier Søbstads veg og Kolstad kirke mot nord. Rett vest for Saupstadbergan går Kongsvegen i retning nord/sør. Gården Søbstad søndre (gnr. 197/4) lå helt innerst ved dagens vei og hadde adresse Saupstadringen 119.


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 467. ISBN 978-82-573-1762-1.
Tavastland

Tavastland (finsk: Häme, latin: Tavastia) er et historisk landskap i midtre og søndre Finland. Tavastland utgjør den vestre delen av det sørfinske innsjøplatået, hvor innsjøene tilhører Kumos nedbørsfelt og drenerer i Bottenvika.Landskapet har navn etter den finsk-ugriske folkegruppen tavasterne, som bosatte området i forhistorisk tid. Det svenske navnet Tavastland opptrer første gang på runesteiner fra tidlig på 1000-tallet. Det kommer trolig av finsk tausta, «baklandet», som skulle vise til landet bortenfor finnenes land (Egentliga Finland). Det finske landskapsnavnet Häme skal være beslektet med urfinsksamisk sabme, som betyr «same». Området var trolig først bebodd av samer.Det er ikke klarlagt hvordan tavasterne var organisert i forhistorisk tid. Tavastland ble et av Finlands slottslen da området kom under svensk styre midt på 1200-tallet. Tavastehus slott ble muligens reist av Birger jarl.Det historiske Tavastland svarer for det meste til dagens landskap (fra 2010) Egentliga Tavastland og Päijänne-Tavastland, Mellersta Finland og en del av Kymmenedalen.


== Referanser ==
Solomon Owusu

Solomon Owusu (født 28. oktober 1995 i Oslo) er en norsk fotballspiller som spiller for Odds Ballklubb.


== Referanser ==


== Eksterne lenker ==
(en) Solomon Owusu – Transfermarkt 
(en) Solomon Owusu – Soccerway 
(no) Solomon Owusu – Norges Fotballforbund
Fridtjof Oscar Valton

Fridtjof O. Valton (født i 1910 i Oslo, død i 1969) var norsk forkynner, forstander (pastor) og forfatter innen den norske pinsebevegelsen. 


== Bakgrunn ==
Studerte ved Menighetsfakultetet 1930-32
Døpte seg og meldte seg inn i Filadelfia Oslo 1932
Begynte å reise som evangelist 1932
Forstander (pastor) ved oppstart av Tromsø Pinsemenighet 1933
Medredaktør i Bibelsk Tidsskrift 1939-45
Forstander (pastor) i Kolbotn Pinsemenighet 1941-42
Forstander i Betel Meland, Frekhaug 1943-44
Reisesekretær, ansatt i Norsk Søndaggskole Union 1944-51
Reiste som bibellærer og evangelist i hele Skandinavia fra 1951
Menighetssekretær i Filadelfia Oslo til 1969


== Bibliografi ==
1938 Nådegavenes historie: fra aposteltiden til i dag, Sarpsborg, 84 s.
1940 Hvor skal min hjelp komme fra?: bønneopplevelser, Filadelfiaforlaget, 107s.
1938 Kristendommens verdenshistorie, Filadelfiaforlaget, 246 s.
1942 De norske vekkelsers historie, Filadelfiaforlaget, 206 s.
1945 Mirakler og undergjerninger i kristendommens historie, Valtons brevskole, 103 s.ø
1948 Statskirken. Hvordan stille seg til den?, Filadelfiaforlaget, 80 s.


== Referanser ==
Lodotsjnyjhalvøya

Lodotsjnyjhalvøya (russisk: Lodotsjnyj poluostrov) var tidligere en øy og er nå en halvøy i Leningrad oblast sørøst for Vyborg. Stedet er kjent for Villa Sellgren, en datsja brukt av Russlands president.


== Referanser ==
Teateråret 1956

Teateråret 1956 er en oversikt over hendelser, verk, fødte og avdøde personer med tilknytning til teater i 1956.


== Hendelser ==


== Nye drama ==


== Årets oppsetninger ==
26. januar – Den fjerde nattevakt, dramatiserert av Carl Fredrik Engelstad etter romanen med samme tittel av Johan Falkberget. Regissør var Knut Thomassen. Stykket ble satt opp på Det Norske Teatret og var videre på en turné i regi av Riksteateret.
6. september – Bare jatt me'n var et lystspill av Bias Bernhoft, Sverre Bævre og Bjørn Sand etter en idé av William Ross i en ny bearbeidet form og med ny musikk. Det ble oppført på Edderkoppen i Oslo med Leif Juster som regissør.
12. oktober – Den tapre soldat Svejk var en en teateroppsetting basert på en dramatisering av Max Brod og Hans Reiman av romanen Den tapre soldat Švejk (Dobrý voják Švejk a jiné podivné historky) av Jaroslav Hašek. Det ble satt opp på Den Nationale Scene med Alfred Solaas som regissør.


== Fødsler ==


== Dødsfall ==

		


== Referanser ==